पाएं अपने शहर की ताज़ा ख़बरें और फ्री ई-पेपरडाउनलोड करें
पीडब्ल्यूडी फील्ड एंड वर्कशॉप वर्कर्स यूनियन वाटर सप्लाई एंड सैनिटेशन ने मांगों को लेकर जिला पठानकोट के चेयरमैन सतीश शर्मा के नेतृत्व में बैठक की। इसमें चेयरमैन सतीश शर्मा, मोहन सिंह, प्रधान रजिंदर कुमार, सुरेश शर्मा, विजय कुमार, सुरेश कुमार, संयुक्त बयान में बताया कि पंजाब सरकार वेतन आयोग की रिपोर्ट 30 अप्रैल तक देने का वादा किया था, लेकिन आज लेबर-डे पर कर्मियों को निराशा का सामना करना पड़ा। उन्होंने कहा कि आज के दिन कर्मियों तथा अन्य मजदूरों के काम करने के घंटे निश्चित हुए थे इसके अलावा उनके बनते हक दिए गए थे। उन्होंने पंजाब सरकार को कोसते हुए कहा कि कर्मियों के पे स्केल 1 जनवरी 2016 से ड्यू हैं लेकिन 4 साल से ज्यादा समय बीत जाने के बाद भी कर्मियों को पे स्केल नहीं दिया गया। इसके अलावा डीए की बकाया किस्तें नहीं दी गई, जिसके कारण पंजाब सरकार के कर्मचारियों, पेंशनरों में भारी निराशा पाई जा रही है । उन्होंने पंजाब सरकार से मांग की कर्मचारियों को छठा वेतन जोग दिया जाए दिए, डी ऐ दिया जाए, पुरानी पेंशन स्कीम बहाल की जाए, अस्थाई कर्मचारियों को स्थायी किया जाए। उन्होंने कहा कि पंजाब सरकार ने अगर कर्मचारियों की मांगें नहीं मानी तो संघर्ष और तेज करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn